Savona

Savona je talianske mesto na pobreží Ligúrskeho mora. Veľký prístav a priemysel sú najväčšími zamestnávateľmi v meste. Prístav je hlavná zastávka pre trajekty na Korziku.

 Geografia 
Susedne obce: Albissola Marina, Albisola Superiore, Altare, Cairo Montenotte, Quiliano a Vado Ligure.

Časti mesta: Lavagnola, Légino, Zinola a Santuario.

 Dejiny 
Mesto na pobreží Stredozemného mora, tretie najväčšie v Ligúrii, bolo osídlené veľmi skoro. Význam osady v dobe Rímskej ríše bol len mierny. Bola to len prestupná stanica na Via Aemilia Scauri. Až v neskorom stredoveku a renesancii sa mestský štát Savona stal dôležitou obchodnou veľmocou. Niekoľko pápežov tu malo mocenské základne.

V roku 1528 bol prístav mesta zničený a mesto sa dostalo pod janovskú nadvládu.

Útlm pokračoval až do polovice 19. storočia, kedy došlo k oživeniu mesta. Prístav je jedným z piatich najväčších v Taliansku a zaisťuje prepravu pre autá značky Fiat a Lancia z neďalekého Turína.

 Osobnosti mesta 
 Michele da Cuneo, moreplavec
 Gianni Baget Bozzo, teológ
 Stephan El Shaarawy, futbalista
 Anton Giulio Barrili, spisovateľ
 Giuseppe Pizzardo, kardinál
 Girolamo Riario, syn pápeža Sixta IV. 
 Renata Scotto, operná speváčka

 Partnerské mestá 
  Villingen-Schwenningen, Nemecko
   Bayamo, Kuba
  Saona, Dominikánska republika

 Iné projekty 

 Externé odkazy 

Kategória:Mestá v Ligúrii
Kategória:Prístavné mestá v Taliansku
Kategória:Prístavné mestá Ligúrskeho mora